CELEX: 32004R1902
Language: lt
Date: 2004-10-29 00:00:00
Title: 2004 m. spalio 29 d. Komisijos reglamentas (EB) Nr. 1902/2004, iš dalies keičiantis vienos į Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo priedą įtrauktos kilmės vietos nuorodos specifikacijos duomenis (Les Garrigues)

30.10.2004   
            
            
               LT
            
            
               Europos Sąjungos oficialusis leidinys
            
            
               L 328/73
            
         
      KOMISIJOS REGLAMENTAS (EB) Nr. 1902/2004
   2004 m. spalio 29 d.
   iš dalies keičiantis vienos į Reglamento (EB) Nr. 1107/96 dėl geografinių nuorodų ir kilmės vietos nuorodų įregistravimo priedą įtrauktos kilmės vietos nuorodos specifikacijos duomenis (Les Garrigues)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 9 straipsnį,
   kadangi:
   
               (1)
            
            
               Pagal Reglamento (EEB) Nr. 2081/92 9 straipsnio pirmą dalį Ispanija pateikė paraišką dėl produkto geografinės vietovės pakeitimo pavadinimui Les Grandes, įregistruotam kaip saugoma kilmės vietos nuoroda pagal 1996 m. birželio 12 d. Komisijos reglamentą (EB) Nr. 1107/96 dėl geografinių nuorodų ir kilmės vietos nuorodų įregistravimo vadovaujantis Tarybos reglamento (EEB) Nr. 2081/92 17 straipsnyje nustatyta tvarka (2).
            
         
               (2)
            
            
               Išnagrinėjus šią paraišką dėl pakeitimų, buvo nustatyta, kad šie pakeitimai yra reikšmingi.
            
         
               (3)
            
            
               Pagal Reglamento (EEB) Nr. 2081/92 9 straipsnyje nustatytą tvarką ir atsižvelgiant į tai, kad daliniai pakeitimai yra reikšmingi, 6 straipsnyje nustatyta tvarka yra taikoma mutatis mutandis.
            
         
               (4)
            
            
               Yra laikoma, kad šiuo atveju daliniai pakeitimai atitinka Reglamentą (EEB) Nr. 2081/92. Pirmiau minimus pavadinimus paskelbus Europos Sąjungos oficialiajame leidinyje
                   (3), jokio užprotestuojančio pareiškimo, kaip apibrėžta Reglamento (EEB) Nr. 2081/92 7 straipsnyje, Komisijai nebuvo pateikta.
            
         
               (5)
            
            
               Todėl šie daliniai pakeitimai turi būti įregistruoti ir paskelbti Europos Sąjungos oficialiajame leidinyje,
            
         PRIĖMĖ ŠĮ REGLAMENTĄ:
   1 straipsnis
   Šio reglamento I priede išvardyti pakeitimai yra įregistruojami ir paskelbiami remiantis Reglamento (EEB) Nr. 2081/92 6 straipsnio 4 dalimi.
   Produkto specifikacijos pagrindinių duomenų santrauka yra pateikta šio reglamento II priede.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2004 m. spalio 29 d.
      
         
            Komisijos vardu
         
         Franz FISCHLER
         
         
            Komisijos narys
         
      
   
   
      (1)  OL L 208, 1992 7 24, p. 1. Reglamentas su paskutiniais pakeitimais, padarytais Reglamentu (EB) Nr. 1215/2004 (OL L 232, 2004 7 1, p. 21).
   
      (2)  OL L 148, 1996 6 21, p. 1. Reglamentas su paskutiniais pakeitimais, padarytais Reglamentu (EB) Nr. 1345/2004 (OL L 249, 2004 7 23, p. 14).
   
      (3)  OL C 187, 2003 8 7, p. 7 (Les Garrigues).
   
      I PRIEDAS
      TARYBOS REGLAMENTAS (EEB) Nr. 2081/92
      Dalinis saugomos kilmės nuorodos specifikacijos pakeitimas (9 str.)
      Nr. EB: ES/0070/1994 1 24
      
                  1.
               
               
                  Įregistruotas pavadinimas: „Les Garrigues“
               
            
                  2.
               
               
                  Daliniai pakeitimai, dėl kurių pateikta paraiška:
                  
                              —
                           
                           
                              Produkto specifikacijos antraštė:
                              
                                          
                                             
                                       
                                       
                                          Pavadinimas
                                       
                                    
                                          
                                             
                                       
                                       
                                          Aprašymas
                                       
                                    
                                          
                                             
                                       
                                       
                                          Geografinė vietovė
                                       
                                    
                                          
                                             
                                       
                                       
                                          Kilmės vietos įrodymas
                                       
                                    
                                          
                                             
                                       
                                       
                                          Gamybos būdas
                                       
                                    
                                          
                                             
                                       
                                       
                                          Sąsaja su geografine vietove
                                       
                                    
                                          
                                             
                                       
                                       
                                          Ženklinimas
                                       
                                    
                                          
                                             
                                       
                                       
                                          Nacionaliniai reikalavimai
                                       
                                    
                        
                              —
                           
                           
                              Dalinis (-iai) pakeitimas (-ai):
                              Numatomas tikslas – išplėsti šia nuoroda žymimą geografinę vietovę šiais administraciniais teritoriniais vienetais.
                              
                                          Regionas
                                       
                                       
                                          Administracinis teritorinis vienetas
                                       
                                    
                                          Les Garrigues
                                       
                                       
                                          Tarrès
                                       
                                    
                                          El Segrià
                                       
                                       
                                          Aitona (likusi dalis)
                                          Alcarràs
                                          La Granja d'Escarp
                                          Massalcoreig
                                          Seròs (likusi dalis)
                                          Soses
                                          Torres del Segre
                                       
                                    Sąsajos su aplinka (istorijos, dirvotyros, orografijos, klimatologijos) atžvilgiu, geografinė vietovė, kurią ketinama išplėsti, yra tas pat vienetas ir ji yra tiek pat vienalytė kaip ir iki išplėtimo (pradinė SKVN); ji atitinka visus pagrindinius saugomos kilmės nuorodos specifikacijos elementus, įrašytus į Bendrijos registrą, ir joje yra gaminamas aukščiausios kokybės pirmo spaudimo alyvuogių aliejus, turintis tas pačias savybes kaip ir saugomas alyvuogių aliejus.
                           
                        
            
   
      II PRIEDAS
      SANTRAUKA
      REGLAMENTAS (EEB) Nr. 2081/92
      „LES GARRIGUES“
      Nr. EB: ES/0070/1994 1 24
      SKVN (X)    SGN (  )
      Ši santrauka yra parengta informacijai. Išsamią informaciją, ypač skirtą šių SKVN ir SKN produktų gamintojams, jie ras pilname specifikacijos aprašyme nacionalinėse įstaigose arba kompetentingose Europos Komisijos tarnybose (1).
      1.   Valstybės narės kompetentinga tarnyba: 
      
                  
                     Pavadinimas
                  
               
               
                  :
               
               
                  Subdirección General de Sistemas de Calidad Diferenciada. Dirección General de Alimentación. Secretaría General de Agricultura y Alimentación. Ministerio de Agricultura Pesca y Alimentación de España.
               
            
                  Adresas
               
               
                  :
               
               
                  Paseo Infanta Isabel, 1 – E-28071 Madrid
               
            
                  Telefonas
               
               
                  :
               
               
                  (34-91) 347 53 94
               
            
                  Faksas
               
               
                  :
               
               
                  (34-91) 347 54 10
               
            2.   Grupė: 
      
                  2.1.
               
               
                  
                              
                                 Pavadinimas
                              
                           
                           
                              :
                           
                           
                              CONSEJO REGULADOR DE LA D.O.P. LES GARRIGUES
                           
                        
            
                  2.2.
               
               
                  
                              Adresas
                           
                           
                              :
                           
                           
                              Complex la Caparrella 97 1a planta. E-25192 Lleida
                           
                        
                              Telefonas
                           
                           
                              :
                           
                           
                              (34-973) 28 04 70
                           
                        
                              Faksas
                           
                           
                              :
                           
                           
                              (34-973) 26 04 27
                           
                        
            
                  2.3.
               
               
                  
                     Sudėtis: gamintojas/perdirbėjas (X) kita (  )
               
            3.   Produkto tipas: pirmojo spaudimo alyvuogių aliejus – 1.5 klasė
      4.   Produkto specifikacijos antraštė: (4 straipsnio 2 dalyje pateiktų sąlygų santrauka)
      4.1.   Pavadinimas: 
      Les Garrigues
      4.2.   Aprašymas: Pirmojo spaudimo alyvuogių aliejus, gautas iš Arbequina ir Verdiell rūšių. Rūgštingumas: mažiau kaip 0,5°; peroksidų rodiklis: 15; drėgnumas: mažiau kaip 0,1 %. Išskiriami du aliejaus tipai: vaisinis aliejus ir saldusis aliejus. Vaisinis aliejus yra žalsvos spalvos ir karčiųjų migdolų skonio. Saldusis aliejus yra geltonos spalvos ir saldus.
      4.3.   Geografinė vietovė: Lérida provincijos pietūs; į šią geografinę vietovę įeina Les Garrigues, El Segriá ir L'Urgel teritoriniai administraciniai vienetai. Šią geografinę vietovę sudaro šie teritoriniai administraciniai vienetai:
      4.4.   Kilmės vietos įrodymas: Alyvuogių aliejus yra spaudžiamas iš Consejo regulador (reguliuojančioji taryba) priežiūrai priskirtų įmonių registre įrašytų alyvmedžių giraičių leistinų augalų rūšių.
      4.5.   Gamybos būdas: Aliejus spaudžiamas iš sveikų švarių alyvuogių, naudojant tinkamus spaudimo būdus, kuriais nepažeidžiamos produkto savybės.
      4.6.   Sąsaja su geografine vietove: Dirvožemis yra purus, klintinis, molingos ir dumblinos sandaros, rausvos ar rusvos spalvos. Žemyninis klimatas. Auginimas, rinkimas, gamyba yra kontroliuojami.
      4.7.   Kontrolės įstaiga: 
      
                  Pavadinimas
               
               
                  :
               
               
                  Consejo Regulador D.O. Les Garrigues
               
            
                  Adresas
               
               
                  :
               
               
                  Complex la Caparrella 97 1a planta. – E-25192 Lleida
               
            
                  Telefonas
               
               
                  :
               
               
                  (34-973) 28 04 70
               
            
                  Faksas
               
               
                  :
               
               
                  (34-973) 26 04 27
               
            Saugomos kilmės nuorodos les Garrigues reguliuojančioji taryba atitinka EN 45011 standarto reikalavimus.
      4.8.   Ženklinimas: Etiketės, kurioms reguliuojančiosios tarybos išdavė leidimą. Ant jų yra toks užrašas: „Denominación de Origen Denominación de Origen Les Garrigues aceite virgen“ (kilmės nuoroda Les Garrigues pirmo spaudimo alyvuogių aliejus). Etikečių nugarėles numeruoja ir išduoda Consejo regulador.
      4.9.   Nacionalinės teisės reikalavimai (jei reikia): Gruodžio 2 d. įstatymas 25/1970. 1987 m. gegužės 10 d. įsakymas, kuriuo reglamentuojama Borjas Blancas kilmės nuoroda ir jos reguliuojančioji taryba. 1993 m. rugpjūčio 9 d. įsakymas, pakeičiantis Borjas Blancas kontrolinės nuorodos pavadinimą Les Garrigues nuoroda.
      
         (1)  Europos Komisija – Žemės ūkio generalinis direktoratas – Žemės ūkio produktų kokybės politikos skyrius – B-1049 Briuselis